पाएं अपने शहर की ताज़ा ख़बरें और फ्री ई-पेपरडाउनलोड करें
शहरी क्षेत्र में लगातार बढ़ रहे कोरोना मामलों को लेकर नगर प्रशासन की ओर से सेनेटाइजेशन का काम प्रतिदिन कराया जा रहा है। पांच हजार लीटर के पानी के टंकी के माध्यम से एक बार में प्रशासन सात-आठ वार्ड में सेनेटाइजेशन का काम करती है। इससे काम आसान हो जाता है। इसके बारे में नप ईओ संजीव कुमार ने बताया कि शहर में प्रतिदिन कोरोना पॉजिटिव के मामले आ रहे हैं। लगभग सभी वार्डों में कोरोना पॉजिटिव के मरीज मौजूद हैं। ऐसे में सभी वार्डों में प्रतिदिन सेनेटाइजेशन का काम कराना आवश्यक है।
वहीं शहर में चार घंटे के बाजार में ही हजारों लोग जुटते हैं ऐसे में वहां विशेष रूप से सेनेटाइजेशन कराया जाता है। बताया गया कि धरमपुर के सभी वार्ड, प्रोफेसर कॉलोनी, काशीपुर, पंजाबी कॉलोनी आदि के सभी वार्ड, चीनी मील कैम्पस, कचहरी कैम्पस, केई इंटर रोड, बारह पत्थर माेहल्ला, गुदरी बाजार, मूलचंद रोड मार्केट, मारवाड़ी बाजार, पेठिया गाछी, शेखटोली मोहल्ला, बहादुरपुर, माधुरी चौक, नीम गली, बारहपत्थर व कलेक्ट्रेट आदि स्थानों पर प्रमुखता से सेनेटाइजेशन का काम कराया गया। अधिकारी ने बताया कि अभी विभाग की ओर से प्रतिदिन पूरे शहर को सेनेटाइज करने का काम किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn